బెంగళూరు, ఏప్రిల్ 10 (ఆంధ్రజ్యోతి): చెట్లు విడుదల చేసే ఆక్సిజన్ వాయువే మనిషికి ప్రాణాధారం! అటువంటి చెట్లకే శస్త్రచికిత్స చేసి ఓ మనిషి ప్రాణం పోశాడు!! బెంగళూరులోని మారతహళ్లి రోడ్డులో యాసిడ్ దాడికి గురైన మోడుబారిపోతున్న 17 చెట్లకు జీవామృత చికిత్స ద్వారా ఊపిరులూడారు డాక్టర్ విజయ్ నిశాంత. ఆయన బెంగళూరు మహా నగర పాలక వృక్ష సమితి సభ్యుడు కూడా. వ్యాపార ప్రకటనలకు అడ్డుగా చెట్లు ఉన్నాయని కొందరు వ్యక్తులు గత నెలలో వాటి వేర్లపై యాసిడ్ చల్లారు. దీంతో అవి క్రమంగా ఎండిపోసాగాయి. దీనిని గుర్తించిన నిశాంత వాటిని ఎలాగైనా కాపాడాలని నిశ్చయించుకున్నారు. చెట్ల వేర్లు, కాండంలో తిరిగి తేమ శాతం పెంచేందుకు పప్పుధాన్యాలు, నల్లబెల్లం, ఆవుపేడ వంటి వాటితో జీవామృతం తయారు చేసి వాటి మొదళ్ల 15 రోజుల పాటు క్రమం తప్పకుండా పట్టించారు. దీంతో కుప్పకూలేందుకు సిద్ధంగా ఉన్న ఆ చెట్లు మళ్లీ చిగురించాయి.
bengaluru, epril 10 (aandhrajyoti): chetlu vidudala chese axison vayuve manishiki praanaadhaaram! atuvanti chetlake shastrachikitsa chesi oo manishi praanam poshaadu!! bengaluruloni maaratahalli roddulo yasid daadiki guraina modubaripotunna 17 chetlaku jeevaamruta chikitsa dwara oopiruludaaru dactor vijay nisaanta. aayana bengaluru mahaa nagara paalaka vruksha samiti sabhyudu kuudaa. vyapara prakatanalaku addugaa chetlu unnaayani kondaru vyaktulu gatha nelalo vaati verlapai yasid challaru. deentho avi kramangaa endiposagayi. deenini gurtinchina nisaanta vaatini elagaina kaapaadaalani nischayinchukunnaaru. chetla vaerlu, kaandamlo tirigi tema saatam penchenduku pappudhaanyaalu, nallabellam, aavupeda vanti vaatitho jeevaamrutam tayaaru chesi vaati modalla 15 rojula paatu kramam tappakunda pattinchaaru. deentho kuppakulenduku siddamgaa unna aa chetlu malli chigurinchaayi.